3 हजार से ज्यादा बिजली मीटर खराब, थमा रहे एवरेज बिल
डिस्कॉमके उपभोक्ता अनुमान के आधार पर रहे बिजली के बिल को लेकर परेशान है। उपखंड क्षेत्र में तीन हजार से ज्यादा बिजली मीटर खराब पड़े हैं। इन्हें बदलने की परवाह डिस्कॉम को नहीं है। इधर, खराब मीटर के कारण डिस्कॉम अनुमान के आधार पर उपभोग राशि की गणना कर बिल उपभोक्ताओं के यहां भेज रहा है। हालात यह है कि कार्यालयों के चक्कर लगाने के बाद भी बिजली मीटर नहीं बदले जा रहे हैं। डिस्कॉम ने मीटर रीडिंग बिजली उपभोग की सही जानकारी के लिए उपभोक्ताओं के यहां नए बिजली मीटर लगाए, लेकिन ये मीटर भी खराब होने लगे हैं। वर्तमान में 2680 सिंगल फेज उपभोक्ताओं के मीटर खराब पड़े हैं।
वहीं थ्री फेज के खराब मीटरों की संख्या भी 379 पहुंच गई है। उपभोक्ता बार-बार डिस्कॉम अधिकारियों को प्रार्थना पत्र देते हैं, लेकिन मीटर की कमी के कारण ये बदलने नहीं जा रहे हैं।
क्या है नियम
उपखंडक्षेत्र में बिजली मीटर की समस्या भी बड़ी है। इलेक्ट्रिसिटी एक्ट में प्रावधान है कि यदि उपभोक्ता मीटर से छेड़छाड़ कर बिजली चोरी करता पाया जाता है तो उसके खिलाफ एफआईआर दर्ज कराई जाए, लेकिन अधिकारी ऐसे मामलों में जुर्माना राशि लेकर उपभोक्ता को छोड़ देते थे।
^उपखंड क्षेत्र में बिजली मीटरों की समस्या है। समाधान के लिए डिस्कॉम मुख्यालय मांग भेज रखी है। जो मीटर खराब है उनमें से 900 मीटर जल्द आने वाले हैं। मीटर मिलते ही समाधान हो जाएगा। बहादुरसिंह, सहायक अभियंता
बिजली मीटर खराब होने का सिलसिला वर्ष 2013 से चल रहा है,उपभोक्ता बार-बार डिस्कॉम अधिकारियों को प्रार्थना पत्र देते हैं, लेकिन मीटर की कमी के कारण ये बदलने नहीं जा रहे हैं
भटखेड़ी (मुशी ) गांव के रामलाल गुर्जर का कहना है उनके घर का मीटर एक साल से भी ज्यादा समय से बंद पड़ा है। मीटर बदलने के लिए 350 रुपए शुल्क भी जमा करवाए गए। इसके बावजूद अब तक मीटर नहीं बदला गया। हर माह एवरेज बिल भेजा जा रहा है। इससे परेशानी हो रही है।
बनेड़ा कस्बे के बीपीएल कनेक्शनधारी राजू पुत्र देबीलाल सौलंकी ने बताया कि उनके घर का मीटर करीब दो साल से बंद है। बिजली निगम के दफ्तर में कई बार जा चुका हूं लेकिन मीटर नहीं बदला गया। मीटर बंद होने के कारण मुझे एवरेज बिल थमाया जा रहा है।
बंगला का खेड़ा (बनेड़ा) निवासी रामा पुत्र बालू माली ने बताया कि उनके घर लगा बिजली का मीटर छह महीने से बंद है। कार्यालय के कई चक्कर लगाए लेकिन मीटर बदला नहीं गया। हर बार एवरेज 150 यूनिट का बिल भेजा जा रहा है। वर्ष 2014 में मीटर बंद बताकर 1322 रुपए वसूले गए।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva